Τη γειτονική Βουλγαρία για καφέ και φαγητό φέρονται να επισκέφθηκαν τις τελευταίες ώρες, σύμφωνα με δημοσίευμα τοπικού ιστότοπου, πολλοί κάτοικοι του Έβρου, λόγω των περιορισμών που έχουν τεθεί στην Ελλάδα για τη μη διάδοση του κορονοϊού.

Σύμφωνα με πληροφορίες του evros-news.gr, "μετά την ανακοίνωση ότι κλείνουν και στον Έβρο, όπως σε όλη την Ελλάδα, οι καφετέριες, τα μπαρ, τα κέντρα διασκέδασης, αλλά και οι ταβέρνες με τα εστιατόρια, αρκετοί ντόπιοι ταξίδεψαν στην γειτονική Βουλγαρία, όπου πίστευαν ότι αυτά τα καταστήματα συνεχίζουν ακόμα να λειτουργούν. Επίσης κάποιοι πήγαν, όπως συνηθίζουν χρόνια τώρα, για φθηνές αγορές στα σούπερ μάρκετ, αλλά και φθηνά καύσιμα. Μόνο που όπως έλεγαν επιστρέφοντας, βρήκαν και εκεί κλειστά τα καταστήματα, καφέ και χώρους εστίασης".